Publication: Magyar Közlöny
Issue: MK-2004-41 (Year: 2004, Number: 41)
Era: 2004-2010
Section: a 15/2004. (IV. 5.) PM rendelethez
Paragraph Index: 641

8. Vámplafonok A vámplafonok — a tényleges vámkezelési mennyiségekre való tekintet nélkül — addig vehetõk igénybe, amíg az EK részérõl rendelet meg nem állapítja, hogy a plafon vámtétel mellett történõ vámkezelés továbbra nem lehetséges. 8.1. A vámplafonok igénylési rendje 8.1.1. Normál eljárás A közösségi rendelkezés által megnyitott vámplafonokra vonatkozó kérelmet a vámkezelést kérõ normál eljárásban a szabad forgalom számára történõ vámkezelés céljából benyújtásra kerülõ EV megfelelõ módon történõ kitöltésével (EV okmány 44. rovatában a vámplafon rendelésszám feltüntetése) nyújthat be. A vámplafont létrehozó közösségi jogszabályban meghatározott kedvezményes plafon vámtétel csak akkor alkalmazható, ha a vámkezelést kérõ a kedvezményt kérelmezi, és valamennyi, a vámplafon alkalmazásához szükséges okmány rendelkezésre áll. 8.2.1. Hiányos árunyilatkozattal kért szabad forgalom számára történõ vámkezelés Ha a vámkódex 76. cikk (1) bekezdés a) pontja szerinti egyszerûsített árunyilatkozatot a vámhivatal elfogadta, a közösségi rendelkezés által megnyitott vámplafonokra vonatkozó kérelem (megfelelõ módon kitöltött hiányos adattartalmú EV okmány) akkor fogadható el, ha valamennyi, a vámplafon alkalmazásához szükséges okmány rendelkezésre áll. 8.2.2. Egyszerûsített bejelentéssel (adminisztratív vagy kereskedelmi okmánnyal) kért szabad forgalom számára történõ vámkezelés Ha a vámkódex 76. cikk (1) bekezdés b) pontja szerinti egyszerûsített bejelentést engedélyeztek, a vámplafon kérelem akkor számít benyújtottnak, ha — a vámkezelést kérõ a 1. számú minta szerinti kérelmet kitöltötte és azt a vámkezelést végzõ vámhivatal részére benyújtotta, — valamennyi, a vámplafon alkalmazásához szükséges okmány rendelkezésre áll. A fenti feltétellel megengedett az adminisztratív vagy kereskedelmi okmányon tett vámkezelési kérelem útján történõ vámplafon kérelmezés. Azok a vámkezelési kérelmek, amelyek tartalmazzák ugyan a vámplafon igénybevétele iránti kérelmet, azonban a szükséges okmányok nincsenek csatolva, nem fogadhatók el. 8.2.3. Helyi vámkezelés Ha a vámkódex 76. cikk (1) bekezdés c) pontja szerint egyszerûsített bejelentést engedélyeztek, a vámplafont létrehozó Közösségi jogszabályban meghatározott kedvezményes plafon vámtétel csak akkor alkalmazható, ha — a bejegyzés a könyvelésbe a vámplafon rendelésszáma figyelembevételével megtörtént, — a Nemzeti Kontingenskezelõ Központ értesítése megtörtént, — az igényelt mennyiséget azzal az egységgel, amelyben a vámplafont be kell jelenteni, megadták, — rendelkezésre állnak a szükséges okmányok és az áru fizikailag a megengedett helyen található.

Source: https://magyarkozlony.hu/hivatalos-lapok/29bfe2d3519d26c61dad511094c763b33c8a4b15/dokumentumok/51a0d395522e6dc9b91294c32b6ef83970c4d1f2/letoltes